9. Midttrafiks budget 2023 (Åben)
Tidl. politisk behandling
Forventet sagsgang
TM-U, ØK, BY
Lovgrundlag
Lov om Trafikselskaber
SAGENS INDHOLD
Byrådet skal i denne sag tage stilling til Midttrafiks forslag til budget 2023 for kollektiv 
trafik i [adresse].
Midttrafik har fremsendt budgetforslag til budget 2023, 1. behandling til politisk høring. Der er svarfrist for 
bemærkninger 31. oktober 2022, hvorefter ændringerne vil indgå i Midttrafiks 2. behandling af budgettet.
Midttrafiks budget 2023 viser udgifter for Favrskov Kommune på i alt 33,4 mio. kr. Udgifterne til offentlig 
rutebaseret buskørsel udgør 18,7 mio. kr., mens udgifter til Flextrafik (Flexbus, Flextur og [adresse]), 
kommunal kørsel, handicapkørsel og patientbefordring udgør 12 mio. kr. Herudover er der udgifter til 
administration, som udgør 2,7 mio. kr. Der er busindtægter for 2,7 mio. kr., som skal modregnes i udgifterne.
Samlet set er det budgetterede resultat på 30,7 mio. kr. i 2023, hvilket er 4,2 mio. kr. mere end i budgettet 
for 2022. Den øgede udgift skyldes primært stigende brændstofpriser og en forventning om øget brug af 
Flextrafik, der var lav i 2022.
De foregående år er kommunerne blevet kompenseret af staten for manglende passagerindtægter i 
forbindelse med Covid-19. Midttrafik forventer ingen form for kompensation fra staten i 2023.
Midttrafiks budget 2023 for den kollektive trafik i [adresse] fremgår af tabellen nedenfor.
Midttrafiks forslag til budget 2023
[adresse]
Midttrafik 
budget 
2022 (2022-priser)
beløb i kr.
Midttrafik budget 2023 
(2023-priser)
beløb i kr.
Offentlig rutebaseret buskørsel
17.039.000
18.666.000
Flexbus
113.000
34.000
Handicapkørsel
1.239.000
1.909.000
Kommunal kørsel og siddende 
patientbefordring*
7.153.000
9.220.000
Flextur
696.000
733.000
Flextur Ung
220.000
12.000
[adresse]
82.000
111.000
Administration
NOP (Ny Optimerings Platform)
101.000
101.000
Administration, 
buskørsel, 
Rejsekort, billetkontrol og pension
1.534.000
1.748.000
[adresse]: EMN-2022-02521
Dok-ID: 3406550
Sagsbehandler: jesje
Byråd
25. oktober 2022  19:00
Administration, Flextrafik (Flextur, 
[adresse], Flexbus)
448.000
435.000
Administration, Kommunal kørsel og 
siddende patientbefordring*
318.000
412.000
Letbanesekretariatet
44.000
45.000
Samlede udgifter
28.986.000
33.426.000
Busindtægter
-2.510.000
Alberte Petersen
I alt nettoudgifter
26.477.000
30.728.000
*Lægekørsel, genoptræningskørsel og kørsel med elever med særlige behov.
VURDERING
Forudsætningerne for budgettet og forklaringer på afvigelser mellem budget 2022 og budget 2023 for de 
forskellige driftsområder er yderligere beskrevet i Midttrafiks budgetforslag, der er vedlagt som bilag. Det 
bemærkes, at Midttrafiks budget for 2022 er i 2022-prisniveau, mens 2023-budgettet er i 2023-prisniveau.
Buskørsel
Kørselsudgifterne udgør en udgift på 18,7 mio. kr., hvilket er 1,6 mio. kr. højere end det oprindelige budget 
for 2022. Budgettet er beregnet efter en rutebaseret model, der tager udgangspunkt i køreplaner for 2021 
for skolebuskørsel og 2022 for lokalruter. Der er ikke planlagt større ruteændringer i 2023, så den øgede 
udgift tager primært udgangspunkt i stigende brændstofpriser.
Der er en generel indtægtsnedgang på 8 % som følge af langtidsvirkning af Covid-19. Denne nedgang 
bliver dog udlignet af Midttrafiks nye indtægtsdelingsmodel, hvor [adresse] får en større andel af 
de samlede indtægter hos Midttrafik. Midttrafiks nye indtægtsdelingsmodel implementeres gradvist med 50 
% i 2022, 75 % i 2023 og 100 % i 2024. Samlet set stiger Favrskov Kommunes passagerindtægt med 0,2 
mio. kr. i 2023 i forhold til budget 2022.
Flexbus, Flextur og [adresse]
Der forventes en mindre udgift på 0,2 mio. kr. i 2023 i forhold til det oprindelige budget for 2022, hvilket 
skyldes en forventning om færre kørte ture på Flexbus og Flextur Ung, imens der forventes en mindre 
stigning på almindelig Flextur og [adresse].
Handicapkørsel
Handicapkørsel udgør en udgift på 1,9. mio. kr., som er 0,7 mio. kr. højere end det oprindelige budget for 
2022. [adresse] budget for 2023 er forøget, så det svarer til Midttrafiks forventning. Forøgelsen 
tager udgangspunkt i stigende brændstofpriser og forventning om øget brug.
Midttrafik forventer, at der køres 6.800 ture i 2023, hvilket er en forøgelse på 1.600 ture i forhold til budget 
2022.
Forvaltningen vurderer på baggrund af forbruget i 2022, at 6.800 ture er for højt budgetteret. Der 
forventes et forbrug på 6.300 ture i 2023, hvilket fremgår af forslaget til høringssvar til Midttrafik.
Kommunal kørsel
Kommunal kørsel udgør en udgift på 9,6 mio. kr., som er 2,2 mio. kr. højere end det oprindelige budget 
for 2022. Forøgelsen tager udgangspunkt i stigende brændstofpriser og forventning om øget brug.
Midttrafik forventer, at der køres 43.550 ture i 2023, hvilket er en forøgelse på 4.550 ture i forhold til budget 
2022. Den største stigning vedrører specialkørsel med børn, hvor antallet af ture øges med 4.700 i 
budgettet, hvorimod der er et fald på 200 ture til lægekørsel.
Forvaltningen forventer ikke et øget behov for specialkørsel af børn i 2023. Antallet af ture skønnes til 
40.000 i 2023, hvilket er 2.700 færre end antallet af ture i Midttrafiks budget. På den baggrund bør budgettet 
rettes, hvilket fremgår af høringssvaret til Midttrafik.
Administration
Det bemærkes, at administrationsudgifterne udgør en væsentlig andel af udgifterne til den kollektive trafik.
Midttrafik oplyser, at administrationsbidraget på Flexbus, Flextur, Flextur Ung og [adresse] er øget med 2 kr. 
pr. tur (fra 28 kr.), mens det på kommunalkørsel og specialkørsel er øget med 1 kr. pr. tur (fra 23 kr.) og 
siddende patientbefordring med 0,5 kr. pr. tur (fra 24 kr.). Årsagen til det øgede bidrag skyldes flere opgaver 
med øget digitalisering, herunder ekstra arbejde med månedlig fakturering af Flextur og handicapkunder 
frem for kontantbetaling i vognene. Desuden er den gennemsnitlige samtaletid med kunder øget væsentligt 
på grund af flere generelle forespørgsler omkring flextrafik.
I høringssvaret anbefales det, at Midttrafik undersøger nærmere, om der er grundlag for at reducere 
administrationsudgifterne, så de fremadrettet reduceres ift. de samlede udgifter til kollektiv trafik.
ØKONOMI
Midttrafiks budget 2023 viser forventede udgifter for Favrskov Kommune på 30,7 mio. kr. i 2023. Det er 4,2 
mio. kr. mere end Midttrafiks budget for Favrskov Kommune for 2022.
Der er ikke direkte sammenhæng mellem Midttrafiks budget og det tilsvarende budget i [adresse] 
Kommune. Favrskov Kommunes budgetter til Midttrafik er rammebudgetter. Budgetterne fremskrives hvert 
år med KLs pris- og lønfremskrivning. Herudover foretages der i den tekniske budgetlægning en vurdering 
af, hvorvidt Favrskov Kommunes budgetter på de pågældende områder skal ændres.
Ved budgetlægningen for 2023-26 er Favrskov Kommunes budgetter på de pågældende områder forøget 
med i alt 1,35 mio. kr. fra 2022 til 2023 som følge af pris- og lønfremskrivning. Endvidere er budgettet til 
handicapkørsel forøget med ca. 670.000 kr.  med baggrund i Midttrafiks budget for 2023. Samlet set er 
Favrskov Kommunes budget forøget med 2,0 mio. kr. fra 2022 til 2023.
De væsentligste årsager til stigningen i Midttrafiks budget fra 2022 til 2023 er øgede kørselsudgifter grundet 
øget omkostningsindeks samt en forventning til øget brug af Flextrafik - primært handicapkørsel og 
specialkørsel af skolebørn.
Generelt er kørselsudgifterne forøget med 10,9 % grundet stigende brændstofpriser, og de administrative 
udgifter er forøget med 2,7 % jf. KL’s pris og lønskøn.
På baggrund af en nedskrivning af det forventede antal ture for specialkørsel med børn samt 
handicapkørsel, er det administrationens forventning, at udgiften i 2023 bør reduceres med 600.000 kr. i 
forhold til Midttrafiks budgetforslag.
Samlet set er det forvaltningens vurdering, at det afsatte beløb i kommunens budget for 2023 til Midttrafik 
er tilstrækkeligt til at dække de forventede udgifter i 2023. I den vurdering indgår, at der er på den kollektive 
trafik er et opsparet overskud fra tidligere år.
INDDRAGELSE
Budgetforslaget er sendt til Handicaprådet og Ældrerådet til orientering. Handicaprådet har ingen 
bemærkninger.
Ældrerådets høringssvar tager primært udgangspunkt i Flextrafik, hvor der efterspørges bedre forståelse 
for den del af befolkningen, der har svært ved digitale kompetencer og der stilles spørgsmålstegn ved den 
øgede udgift til administration af Flextrafik, hvor der efterlyses effektiviseringer frem for øgede udgifter. 
Desuden efterspørges mål for, hvor stor del af den kollektive transport, der skal være eldrevet hos Midttrafik.
Midttrafik er i gang med en harmonisering af de åbne kørselsordninger for Flextrafik. [adresse] 
Kommunes høringssvar til Midttrafik blev behandlet i Byrådet 28. juni 2022, hvor kommunen bl.a. 
påpegede behov for mere enkel bestillingsprocedure, mindre kompleksitet, samt en prisstruktur der er til 
at gennemskue for borgerne. Desuden har Favrskov Kommune foreslået, at ændringer i forbindelse med 
harmoniseringen kommer i offentlig høring. 
Midttrafik forventer, at de fremadrettet udelukkende udbyder regional og lokal kollektiv trafik som 
nulemission (elbusser og brintbusser). Aktuelt kører der elbusser i [adresse], Herning, Skanderborg og 
Odder. Midttrafik forventer, at Favrskov Kommunes lokalruter skal i udbud i efteråret 2023. Det er 
Midttrafiks anbefaling, at skolebusser fortsat kører på diesel grundet det lave kørselsbehov morgen og 
eftermiddag.
INDSTILLING
Direktøren for Teknik og Miljø indstiller til Byrådet:
1.
At udkast til høringssvar godkendes.
BESLUTNING
Teknik- og Miljøudvalget, 5. oktober 2022:
Fraværende: Ingen
Indstilles godkendt.
Økonomiudvalget, 11. oktober 2022:
Fraværende: Ingen
Indstilles godkendt.
Byrådet, 25. oktober:
Fraværende: Inger Kristiansen
Godkendt.
Bilag
1.
Høringssvar fra Ældrerådet af 5. juli 2022 (3406571)
2.
Høringssvar fra Handicaprådet (3406570)
3.
Midttrafiks budgetforslag 2023 (3406577)
4.
Udkast til Favrskov Kommunes høringssvar til Midttrafiks budget 2023 (3406758)
5.
Understøttelse af FN's verdensmål (3406904)
